EUROOPA PARLAMENDI RESOLUTSIOON,  
10. mai 2012,  
tähelepanekutega, mis on Kütuseelementide ja Vesiniku Valdkonna Ühisettevõtte 2010. aasta eelarve 
täitmisele heakskiidu andmist käsitleva otsuse lahutamatu osa  
EUROOPA PARLAMENT,  
— võttes arvesse Kütuseelementide ja Vesiniku Valdkonna Ühisettevõtte 2010. aasta lõplikku raamatupi ­
damise aastaaruannet,  
— võttes arvesse kontrollikoja aruannet Kütuseelementide ja Vesiniku Valdkonna Ühisettevõtte eelarveaasta 
2010 raamatupidamise aastaaruande kohta koos ühisettevõtte vastustega (  1 ), 
— võttes arvesse nõukogu 21. veebruari 2012. aasta soovitust (06086/2012 – C7-0050/2012),  
— võttes arvesse Euroopa Liidu toimimise lepingu artiklit 319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb 
Euroopa ühenduste üldeelarve suhtes kohaldatavat finantsmäärust), (  2 ) eriti selle artiklit 185,  
— võttes arvesse nõukogu 30. mai 2008. aasta määrust (EÜ) nr 521/2008, millega luuakse kütuseelemen ­
tide ja vesiniku valdkonna ühisettevõte (  3 ), 
— võttes arvesse nõukogu 14. novembri 2011. aasta määrust (EL) nr 1183/2011, millega muudetakse 
määrust (EÜ) nr 521/2008, millega luuakse kütuseelementide ja vesiniku valdkonna ühisettevõte (  4 ), 
— võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinants ­
määruse kohta asutustele, millele viidatakse Euroopa ühenduste üldeelarve suhtes kohaldatavat finants ­
määrust käsitleva nõukogu määruse (EÜ, Euratom) nr 1605/2002 artiklis 185, (  5 ) eriti selle artiklit 94,  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni raportit (A7-0110/2012),  
A. arvestades, et Kütuseelementide ja Vesiniku Valdkonna Ühisettevõte (edaspidi „ühisettevõte”) asutati mais 
2008 ajavahemikuks kuni 31. detsembrini 2017 eesmärgiga keskenduda turukõlblike rakenduste välja ­
töötamisele ning sellega soodustada täiendavaid tööstuslikke jõupingutusi kütuseelementide ja vesiniku ­
tehnoloogiate kiireks kasutuselevõtuks;  
B. arvestades, et ühisettevõte sai majanduslikult iseseisvaks alles novembris 2010;  
C. arvestades, et kontrollikoda märgib, et ta sai piisava kindluse ühisettevõtte 2010. aasta raamatupidamise 
aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;ET 17.10.2012 Euroopa Liidu Teataja L 286/329  
( 1 ) ELT C 368, 16.12.2011, lk 40.  
( 2 ) EÜT L 248, 16.9.2002, lk 1.  
( 3 ) ELT L 153, 12.6.2008, lk 1.  
( 4 ) ELT L 302, 19.11.2011, lk 3.  
( 5 ) EÜT L 357, 31.12.2002, lk 72.
D. arvestades, et ühisettevõtte asutajaliikmed on Euroopa Liit, keda esindab komisjon, ning Euroopa kütuse ­
elementide ja vesiniku ühise tehnoloogiaalgatuse tööstusrühmitus (edaspidi „tööstusrühmitus”);  
E. arvestades, et liidu maksimaalne rahaline toetus ühisettevõttele kogu perioodi jooksul on 470 000 000 
eurot, mis makstakse seitsmenda raamprogrammi eelarvest;  
F. arvestades, et ühisettevõtte 2010. aasta eelarve maht oli 97 400 000 eurot;  
Eelarve haldamine ja finantsjuhtimine  
1. märgib 2010. aasta lõpliku raamatupidamise aastaaruande põhjal, et ühisettevõtte eelarvet haldas 
1. jaanuarist 2010 kuni 14. novembrini 2010 teadusuuringute ja innovatsiooni peadirektoraat; võtab 
teadmiseks, et ühisettevõte muutus iseseisvaks 15. novembril 2010;  
2. võtab lõpliku raamatupidamise aastaaruande alusel teadmiseks, et 2010. aastal muudeti ühisettevõtte 
eelarvet kaks korda; võtab eelkõige teadmiseks, et:  
— esimese muudatuse eesmärk oli kuluridade ümberkorraldamine lähtuvalt ühisettevõtte vajadustest 
ning tulude ümberjagamine, arvestades ühisettevõtte hilinenud iseseisvumist 2010. aastal;  
— teise muudatusega liideti vastavalt komisjoni palvele kaks tulude rida kokku;  
3. nendib lõpliku raamatupidamise aastaaruande põhjal, et 2010. aastal kiitis tegevdirektor eelarves heaks 
kolm ümberpaigutust, mis moodustasid 2010. aasta maksete assigneerinutest kokku 0,11 %;  
4. märgib lõpliku raamatupidamise aastaaruande põhjal, et 2010. aastal oli ühisettevõtte eelarve täitmise 
määr 99,01 % kulukohustuste assigneeringutest ja 88,7 % maksete assigneeringutest; märgib eriti ära:  
— personaliassigneeringute madalat täitmismäära nii kulukohustuste kui ka maksete assigneeringute 
osas – vastavalt 19,14 % ja 13,63 %, mis oli peamiselt tingitud viivitustest personali töölevõtmisel;  
— infrastruktuuri maksete assigneeringute madalat täitmismäära 15,39 %, mis oli tingitud ühisettevõtte 
hilinenud iseseisvumisest;  
palub ühisettevõttel selgitada eelarve täitmisele heakskiidu andmise eest vastutavale institutsioonile 
personali töölevõtmisel tekkinud viivitusi; nõuab lisaks tungivalt, et ühisettevõte teavitaks eelarve täit ­
misele heakskiidu andmise eest vastutavat institutsiooni, milliseid meetmeid on võetud ja rakendatud 
olukorra parandamiseks ning eelarve täitmise määra suurendamiseks nii kulukohustuste kui ka maksete 
osas;  
5. märgib, et 2010. aastal tehti kõik toetusesaajatele mõeldud maksed aasta kuue viimase nädala jooksul;  
Sisekontrollisüsteemid  
6. kutsub ühisettevõtet ja eelkõige selle pearaamatupidajat üles ametlikult formaliseerima ja kinnitama 
majanduslikke protsesse, nagu ühisettevõtte finantseeskirjades ette nähtud;ET L 286/330 Euroopa Liidu Teataja 17.10.2012
7. võtab teadmiseks kontrollikoja järelduse, et ühisettevõtte infotehnoloogia valdkonna juhtimine ja koge ­
mused on ettevõtte suurust ja eesmärke arvestades piisavad; toonitab siiski, et mahajäämust esineb 
poliitika ja menetluste formaliseerimisel infotehnoloogia strateegilise kavandamistsükli, konfidentsiaal ­
sus- ja andmetervikluse nõuetele vastava andmete klassifitseerimise ning talituspidevuse kava ja avarii ­
taaste kava valdkonnas; palub ühisettevõttel olukorda parandada ja esitada eelarve täitmisele heakskiidu 
andmise eest vastutavale institutsioonile sellel teemal ajakohastatud aruanne;  
8. tuletab meelde, et ühisettevõte loodi 2008. aasta mais, kuid hakkas iseseisvalt tööle 2010. aasta 
novembris; väljendab tõsist muret seoses asjaoluga, et ei ole veel välja töötatud mitterahalise toetuse 
hindamise metoodikat kooskõlas finantseeskirjadega ja vastavalt seitsmenda teadusuuringute raamprog ­
rammi osalemiseeskirjadele; võtab ühisettevõtte vastusest kontrollikojale teadmiseks, et ühisettevõte 
koostas 2011. aasta II kvartalis metoodika ja esitas selle juhatusele vastuvõtmiseks novembris 2011; 
palub, et ühisettevõte teavitaks eelarve täitmisele heakskiidu andmise eest vastutavat institutsiooni 
viimastest arengutest selle metoodika vastuvõtmisel ja rakendamisel;  
Siseaudit  
9. võtab teadmiseks, et ühisettevõtte finantseeskirju ei ole veel muudetud, nii et need sisaldaksid viidet 
komisjoni siseaudiitori volitustele kogu üldeelarve suhtes;  
10. märgib siiski, et komisjon ja ühisettevõte on võtnud meetmeid komisjoni siseauditi talituse ja ühis ­
ettevõtte siseauditi talituse vastavate ülesannete selge määratlemise tagamiseks;  
Projektikonkursid ja projektide juhtimine  
11. võtab ühisettevõtte tegevusaruande põhjal teadmiseks, et 2009. aastal viis ühisettevõte lõpule 2009. 
aasta projektikonkursi valikumenetluse ja allkirjastas toetuslepingud 28 projektile ning et 2010. aasta 
lõpuks olid tehtud esimesed väljamaksed kõigile projektikonsortsiumitele peale ühe;  
12. nendib tegevusaruande põhjal, et 2010. aasta projektikonkursi teade avaldati 18. juunil 2010 ning et 
ühisettevõtte rahaline panus projektikonkursi eelarvesse oli 89 100 000 eurot; võtab teadmiseks, et 
tähtajaks esitati 71 taotlust, millest 43 ületas hindamiskünnise, ning et läbirääkimised lepingute sõlmi ­
miseks toimusid 2011. aastal;  
13. palub ühisettevõttel esitada eelarve täitmisele heakskiidu andmise eest vastutavale institutsioonile järg ­
mised aruanded:  
— ajakohastatud aruanne 2009. aasta projektikonkursi projektidega seotud väljamaksete ja esialgsete 
tulemuste kohta;  
— ajakohastatud aruanne 2010. aasta projektikonkursi projektide seisu (lepingute sõlmimise ja välja ­
maksete) kohta;  
14. võtab teadmiseks, et 2010. aasta projektikonkursi taotluste hindamise viisid läbi 32 sõltumatut eksperti 
ja eesistuja ning et kahe sõltumatu vaatleja hinnangul viidi hindamismenetlus läbi ausalt, erapooletult ja 
konfidentsiaalselt; kutsub ühisettevõtet üles teavitama eelarve täitmisele heakskiidu andmise eest 
vastutavat institutsiooni sellest, milliseid kontrollimehhanisme ta rakendab, et tagada ekspertide ja 
vaatlejate täielik sõltumatus ja nõnda vältida huvide konfliktide ohtu pakkumiste hindamisel;ET 17.10.2012 Euroopa Liidu Teataja L 286/331
Puuduv leping asukohariigiga  
15. kordab, et ühisettevõte peaks kiiresti sõlmima Belgiaga asukohalepingu, milles käsitletakse tööruume, 
privileege ja immuniteete ning Belgia muud toetust ühisettevõttele, nagu on ette nähtud ühisettevõtte 
asutamise määruses (EÜ) nr 521/2008;  
Horisontaalsed tähelepanekud ühisettevõtete kohta  
16. rõhutab, et seni on komisjon Euroopa Liidu toimimise lepingu artikli 187 alusel asutanud seitse ühis ­
ettevõtet; märgib, et kuus ühisettevõtet (IMI, ARTEMIS, ENIAC, CLEAN SKY, FCH ja ITER-F4E) kuuluvad 
komisjoni teadusuuringute ja innovatsiooni peadirektoraadi ning infoühiskonna ja meedia peadirekto ­
raadi teadusruumi ning ühe ühisettevõtte ülesandeks on välja töötada uus lennuliikluse juhtimissüsteem 
(SESAR) transpordisektoris, mis kuulub liikuvuse ja transpordi peadirektoraadi tegevusvaldkonda;  
17. märgib, et ühisettevõtetele nende tegevusajal vajalikuks peetavad soovituslikud koguvahendid on 
21 793 000 000 eurot;  
18. märgib, et ühisettevõtetele nende tegevusajal vajalikuks peetav liidu kogutoetus on 11 489 000 000 
eurot;  
19. märgib, et 2010. aastal oli liidu kogutoetus ühisettevõtete eelarvesse kokku 505 000 000 eurot;  
20. palub Euroopa Komisjonil edastada eelarve täitmisele heakskiidu andmise eest vastutavale institutsioo ­
nile igal aastal koondteabe igale ühisettevõttele liidu üldeelarvest eraldatud vahendite kohta, et tagada 
liidu vahendite kasutamise selgus ja läbipaistvus ning taastada Euroopa maksumaksjate usaldus;  
21. avaldab heameelt ühisettevõtte ARTEMIS algatuse üle lisada oma tegevusaruandesse andmed käimas ­
olevate projektide järelevalve ja kontrolli kohta; on veendunud, et ka teised ühisettevõtted peaksid seda 
eeskuju järgima;  
22. tuletab meelde, et ühisettevõtted kujutavad endast avaliku ja erasektori partnerlust ning seetõttu ühen ­
davad avalikke ja erahuvisid; on arvamusel, et niisuguses olukorras ei tohiks huvide konflikti esinemise 
võimalust tähelepanuta jätta, vaid sellega tuleb nõuetekohaselt tegelda; kutsub seetõttu ühisettevõtteid 
üles teavitama eelarve täitmisele heakskiidu andmise eest vastutavat institutsiooni kontrollimehhanis ­
midest, mida nad kasutavad, et võimaldada nõuetekohast haldamist ja ennetada huvide konflikte;  
23. märgib, et kui ITERi ja tuumasünteesienergeetika arendamise Euroopa ühisettevõtte välja arvata, on 
ühisettevõtted suhteliselt väikesed ja geograafiliselt kontsentreeritud; on seetõttu veendunud, et nad 
peaksid võimaluse korral oma vahendid ühendama;  
24. palub kontrollikojal esitada Euroopa Parlamendile ülevaate selle kohta, milliseid järelmeetmeid on ühis ­
ettevõtted võtnud seoses kontrollikoja märkustega nende 2011. aasta raamatupidamise aruannete kohta;  
25. palub kontrollikojal esitada mõistliku tähtaja jooksul Euroopa Parlamendile eriaruande lisandväärtuse 
kohta, mida ühisettevõtete asutamine annab teadusuuringuid, tehnoloogia arendamist või tutvustamist 
hõlmavate programmide edukaks elluviimiseks; märgib lisaks, et samas aruandes tuleks esitada ka 
hinnang ühisettevõtete asutamise tulemuslikkuse kohta.ET L 286/332 Euroopa Liidu Teataja 17.10.2012